Cuneiform Tablet Kt 94/k 790 (AKT 6b 346)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na i-ku-pí-a ù e-ri-ší-im qí-bi-ma um-ma en-um-a-šur-ma a-na e-ri-ší-im qí-bi-ma a-ḫi a-ta tí-ir-tí a-bi-ni a-na KÙ.BABBAR 10 ma-na šé-bu-li-im i-li-kam 4 ma-na KÙ ṣa-ru-pá-am iš-tù ḫa-muš-tim ša e-na-aḫ-DINGIR ITU.1.KAM ma-ḫu-ur-DINGIR li-mì-im a-šùr-na-da a-na ṣí-ib-tim a-dí-na-kum-ma ṭup-pá-kà ú-kà-al 1 GÍN.TA i-na ITU.1.KAM-im a-na 1 ma-na-im ṣí-ib-tám tù-ṣa-ba-am 18 ḫa-am-ša-tum u₄-mu-ú i-li-ku-ni-kum a-ḫa-ma 3 ma-na KÙ.BABBAR ṣa-ru-pá-am iš-tù ḫa-muš-tim ša {d}MAR.TU-ba-ni ITU.1.KAM ša sá-ra-tim a-na ṣí-ib-tim a-dí-na-kum-ma 0.83333 GÍN.TA i-na ITU.KAM-im a-na 1 ma-na-im tù-ṣa-ba-am li-mì-im i-ku-pí-IŠTAR 5-<gap> ḫa-am-ša-tum i-ta-al-kà-kum 1.3333300000000001 ma-na 5 GÍN KÙ.BABBAR ṣa-ru-pá-am ší-im lu-qú-tí-a tù-kà-al a-ḫa-ma ku-ta-ni-a ù 0.5 ma-na KÙ.BABBAR-ma a-dí-na-kum a-ḫi a-ta bé-lí a-ta a-na mì-ma a-nim KÙ.BABBAR ú ṣí-ba-sú a-<gap> <gap>-ta KÙ.BABBAR ku-un-kà-ma a-ṣé-er ša ki ku-a-tí ú a-ṣé-ri-a šé-bi₄-lá-nim-ma KÙ.BABBAR qá-dí ṭup-pì-kà lu-šé-er KÙ.BABBAR a-dí 10 u₄-me-e ša-am-qí-ta-nim-ma e-ṭé-me a-bi-ni lu ni-ḫa-dí i-a-um a-bi-ma ú ku-a-um lá a-bu-kà eṭ-ra-ni